L'oposició impedeix a l'Ajuntament assumir el servei de l'Escola Infantil Font del Gerro
20/06/2016

# L'oposició impedeix a l'Ajuntament assumir el servei de l'Escola Infantil Font del Gerro

[![Pleno extraordinario](/images/noticias/2016/06/pleno-guarde.jpg)](/images/noticias/2016/06/pleno-guarde.jpg)

20.06.2016

L'Executiu socialista elogia el gran treball que estan duent a terme els tècnics municipals, amb 5 expedients obert al mateix temps, per municipalizar el servei

L'oposició de l'Ajuntament de Paterna ha rebutjat hui el canvi de la forma de gestió de l'Escola Infantil Font del Gerro que l'equip de govern socialista havia portat a ple extraordinari per municipalizar el servei i poder començar a prestar-ho a setembre.

Amb els únics vots a favor del PSOE i els vots en contra del PP, Compromís, Ciutadans, Paterna Sí Pot i Esquerra Unida, no s'ha aprovat la gestió pública d'aquesta Escola Infantil encara que la proposta de municipalitzar-la sí que va ser aprovada per unanimitat de tots els grups polítics en el ple del passat mes d'abril.

L'Alcalde de Paterna, Juan Antonio Sagredo ha defensat que la de hui era una decisió política encaminada a poder obrir l'escola infantil a setembre i garantir als alumnes i les seues famílies la continuïtat del servei el proper curs i ha anunciat que “seguiran intentant-ho de totes les formes possibles” al mateix temps que ha retret als grups de l'oposició que argumenten el seu rebuig en un informe en contra quan existeixen altres quatre informes favorables a l'expedient que hui es portava al ple i que a més era “purament tècnic i administratiu”.

“Aquesta vegada s'han superat, doncs davant situacions complicades com aquesta que requereixen de responsabilitat, no només no s'han posat de perfil sinó que li han donat l'esquena”, ha recriminat a l’oposició el primer edil al mateix temps que ha destacat que “està sent un procés molt complicat en el qual a més de l'expedient de hui, hi ha altres 4 expedients més en marxa fruit de l'esforç i del treball que estan desenvolupant els tècnics municipals dels diferents departaments implicats”.

Durant la seua intervenció, Sagredo també ha recordat que l'equip de govern socialista, abans fins i tot de portar a ple la sol•licitud de la UTE de rescissió del contracte amb l'Escola Infantil ja havia demanat a la conselleria l'informe de no duplicitat.

Per la seua banda, el regidor d'Educació, José Manuel Mora ha explicat que el fet de portar a ple extraordinari aquest punt “és una qüestió de terminis”. “Si no portem tota la documentació necessària a conselleria abans del 15 de juliol, l'Escola Infantil Font del Gerro no s'obrirà al setembre”, ha afirmat Mora al mateix temps que ha avançat que “ja estan redactades les bases que regulen el servei públic d'aquesta escola i els preus públics”.